**თეთრიწყაროს მუნიციპალიტეტის მერიის**

**სამხედრო აღრიცხვის სამსახურის 2021 წლის ანგარიში**

**თეთრიწყაროს მუნიციპალიტეტის მერიის სამხედრო აღრიცხვის სამსახური 2021 წლის 28 იანვრიდან 29 დეკემბრის ჩათვლით აწარმოებდა წვევამდელთა დაუწყებას ადმინისტრაციულ ერთეულებში. სულ დაუწყებულია 353 წვევამდელი. ამათგან სხვადასხვა მუხლით გადავადება მიიღო 245 -მა, გამწვევ კომისიაზე არ გამოცხადდა 61, რომელთა საქმეებიც გადაეცა პოლიციას. საქართველოს შინაგან საქმეთა სამინისტროს გასამხედროებულ ქვედანაყოფებში, საქართველოს თავდაცვის სამინისტროს შეიარაღებულ ძალებში, თავდაცვის სამინისტროს საკონტრაქტო სამსახურში, დაცვის პოლიციაში და ალტერნატიულ შრომით სამსახურში გაწვეულია 47 წვევამდელი.**

**წლის განმავლობაში სამხედრო აღრიცხვაზე აყვანილია 83 მოქალაქე. ამავე პერიოდში „სამხედრო ვალდებულებისა და სამხედრო სამსახურის შესახებ“ საქართველოს კანონის 21-ე მუხლის მე-3 პუნქტის საფუძველზე რეზერვში ჩაირიცხა 110 წვევამდელი.**

**ყოველდღიურად მიმდინარეობდა მოქალაქეებზე პირველადი სამხედრო აღრიცხვის დამადასტურებელი მიწერის მოწმობების გაცემა.**

**საგაზაფხულო და საშემოდგომო გაწვევის დამთავრების შემდეგ ხდება ანგარიშების წარდგენა საქართველოს რეგიონული განვითარებისა და ინფრასტრუქტურის სამინისტროსა და გუბერნიაში მოთხოვნილების შესაბამისად.**

**ასევე სისტემატიურად მიმდინარეობს რეზერვისტთა აღრიცხვა და სათანადო დოკუმენტაციის წარმოება, დროებითი სამხედრო ბილეთების გაცემა, საარქივო დოკუმენტაციის მოწესრიგება და შენახვა, ომისა და სამხედრო ძალების ვეტერანებთან მუშაობა მათი მოთხოვნილების შესაბამისი ცნობების გაცემა. აგრეთვე სისტემატიურად მიმდინარეობს შემოსული წერილების კონტროლი, მათზე პასუხების დროულად მომზადება და გაგზავნა.**